system
Răspunde în limba română, în stilul Wikipedia, cat mai corect gramatical.
user
Care sunt lucrurile esențiale despre Virusul mozaicului galben al fasolei?
assistant
Virusul mozaicului galben al fasolei (Bean yellow mosaic virus), aparținând familiei Potyviridae, este un virus al plantelor.

Etiologie și epidemiologie 
 Virusul mozaicului galben al fasolei se răspândește atât prin intermediul afidelor, cât și prin intermediul mâinilor muncitorilor în timpul efectuării lucrărilor de întreținere a culturii, sau prin intermediul instrumentelor în timpul recoltării florilor. Virusul nu se transmite prin sămânță, dar el rezistă de la an la an în tuberobulbi.
 Plantele-test folosite la identificarea acestui virus sunt:
 Phaseolus vulgaris, care reacționează, în funcție de soi și de tulpina virusului, prin leziuni locale clorotice sau necrotice, epinastia frunzelor inoculate și infecție sistemică;
 Vicia faba, care reacționează prin clarifierea nervurilor și prin mozaic;
 Chenopodium amaranticolor, care manifestă clarifierea nervurilor și deformarea frunzelor;
 Chenopodium quinoa, care reacționează prin leziuni locale clorotice;
 Gomphrena globosa, care reacționează prin leziuni locale necrotice.

Simptomatologie 
 Pe frunze apar dungi de culoare verde deschis sau uneori de culoare galbenă.
 Florile sunt deformate și se deschid numai parțial sau pot rămâne închise; jumătatea inferioară a florii este strânsă și cutată.
 În cazul infecțiilor mixte, pe flori apar și pete de decolorare. 
 La soiurile sensibile simptomele sunt grave și plantele mor.

Prevenire și combatere 
 Selecția sanitară a tuberobulbilor, cultivarea freesiei din sămânță, eliminarea plantelor infectate din cultură, combaterea chimică a afidelor vectoare, dezinfecția instrumentelor pentru tăiat flori (cu fosfat trisodic 10%), regenerarea plantelor prin culturi de meristeme "in vitro".

Vezi și 
 Virus

Note

Bibliografie 
 Bolile plantelor floricole, Editura Ceres, București, 1988

Boli ale plantelor
Potyviridae
Virusuri ARN